Diari Oficial de la Generalitat Valenciana


Sumari del DOGV 5461, del 01-03-2007 (2007/2189)

RESOLUCIÓ de 12 de febrer de 2007, de la direcció general d'Ensenyament per la qual s'adscriu, a l'efecte d'escolarització de l'alumnat un centre d'educació infantil a un altre.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   5461

Data del DOGV
:   01-03-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/2189


Data del document
:   12-02-2007

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * València
    * educació preescolar
    * centre d'ensenyament

El Decret 27/1998, de 10 de març, del Govern Valencià, pel que es regula l'admissió de l'alumnat en els centres docents no universitaris de la Comunitat Valenciana sostinguts amb fons públics, modificat pel Decret 87/2001, de 24 d'abril, determina en l'article 10 que la Conselleria de Cultura, Educació i Esport a instàncies dels titulars, podrà adscriure centres concertats o subvencionats a altres centres concertats, a l'efecte de l'escolarització del seu alumnat, previ estudi de les necessitats escolarització i d'acord amb la planificació efectuada.  
Senyora Alina Giorgeta Martínez, com titular del centre de Educació Infantil Giorgeta 0-3 (Codi 00913808) i del centre Giorgeta (Codi 25514877), tos dos a València, Av. Giorgeta núm. 25-baix, ha sololicitat l'adscripció del primer al segon a l'efecte d'escolarització de l'alumnat.   
Inicialment la seua petició va ser informada desfavorablement per la Direcció Territorial de Cultura, Educació i Esport de València, ja que en la mateixa se sololicitava l'adscripció de centre a centre, quan el primer és de Educació Infantil de 0 a 3 anys i el segon és de 2n cicle de Educació Infantil, i este tipus d'adscripció no està prevista en la legislació vigent. Es va comunicar esta circumstància a la interessada informant-li que la seua petició patia de l'error ressenyat i que, d'acord amb el que disposa l'article tercer c.3, de l'Orde de 3 d'abril de 1998, podia presentar les alolegacions que considerara convenients respecte d'això.  
Rebudes les alolegacions i estudiades les mateixes, amb elles s'esmenen els errors inicials de la petició, ja que aclarix la interessada que la petició d'adscripció es referix exclusivament als alumnes de 3 anys del centre Giorgeta 0-3 al nivell de 4 anys del centre Giorgeta, presentant un nou escrit de petició redactat de manera que arreplega l'anterior situació. Amb este aclariment i el nou escrit de petició, la sololicitud d'adscripció pot considerar-se i ser autoritzada.   
Per tant, en virtut del que disposa l'apartat tercer i la disposició final primera de l'Orde de 3 d'abril de 1998 de la Conselleria de Cultura, Educació i Ciència per la qual es regula el procediment d'admissió d'alumnes, resolc:  
Primer  
Adscriure, a l'efecte d'escolarització, l'alumnat del centre Giorgeta 0-3 (Codi 32367315) del nivell de 3 anys, al centre Giorgeta (Codi 49409322) en el nivell de 4 anys.  
DISPOSICIÓ ADDICIONAL  
La present resolució s'inscriurà en el Registre de Centres Docents de la Comunitat Valenciana.  
DISPOSICIÓ FINAL  
Esta resolució entrarà en vigor l'endemà de la seua publicació en el Diari Oficial de la Generalitat, si bé els seus efectes s'entendran a partir del curs 2007/2008.  
Contra esta resolució, que no esgota la via administrativa, podrà interposar-se recurs d'alçada davant del conseller de Cultura Educació i Esport, en el termini d'un mes a comptar de l'endemà de la seua publicació, d'acord amb l'article 114 de la Llei de Règim Jurídic de les administracions Públiques i del Procediment Administratiu Comú.  
Tot això sense perjuí que puga exercitar-se qualsevol altre recurs que es crega oportú.  
València, 12 de febrer de 2007.- El director general d'Ensenyament: Josep Vicent Felip i Monlleó.